Qué bonito amor

**Qué bonito amor** () je meksička telenovela, produkcijske kuće Televisa, koja se od jeseni 2012. emituje u Meksiku. Predstavlja rimejk kolumbijske telenovele *[[La hija del mariachi]]*.

## Sinopsis

Santos Martinez de la Garza je mlad i bezbrižan milioner, vlasnik auto-kompanije, koji biva prevaren od strane svojih najbližih poslovnih partnera, između ostalih i Bruna, najboljeg prijatelja i nekadašnjeg dečka njegove sestre Vendi. Nakon što je optužen za prevaru i pranje novca, Santos odlučuje da iz Los Anđelesa pobegne u Meksiko. Zbog toga je primoran da promeni identitet i sada je marijači Horhe Alfredo Vargas.

S druge strane, Marija Mendosa je skromna, lepa i hrabra devojka, koja živi sa svojom majkom Amalijom i dvema mlađim sestrama. Amalija je udovica i boluje od degenerativne bolesti, a pored Marije ima i petnaestogodišnju ćerku Palomu, te osmogodišnju Isabel. Od smrti njihovog oca Pedra, Marija je primorana na neprestani rad kako bi svojoj porodici obezbedila sve neophodno.

Marija radi u obližnjem baru. To je mesto na kom peva rančerske pesme, gde upoznaje Santosa, i gde njih dvoje prvi put upoznaju pravu ljubav. Bar je u vlasništvu Don Konča i njegove supruge Lurdes, a u njemu rade i Marijini nerazdvojni prijatelji, članovi marijači benda: Koloso, Fernando, Santos, Baritono, Aventurero i Gavilan.

Međutim, ne podržavaju svi Santosovu i Marijinu ljubav. Santos se suočava sa Rubenom del Olmom, moćnim preduzetnikom, koji je opčinjen Marijom, te Kolasom, večnim zaljubljenikom u Mariju, koji mu uvek odgovara na borbu, sve dok ih veliko rivalstvo ne pretvori u još veće prijatelje. Marija je na večnoj meti Elvire, ćerke Don Kanča, koja će svojim spletkama i trikovima, hirovito i po svaku cenu pokušati da osvoji Santosa. Međutim, ništa od toga ne uspeva da razdvoji Mariju i Santosa. Sve dok se ne otkrije da je Santos lažirao identitet...

### Glavne uloge

### Sporedne uloge

## Zanimljivosti
* Pablo Montero ovu telenovelu je posvetio pokojnom bratu Oliveru Ernandezu, koji je umro u julu, a Horhe Salinas nedavno umrloj majci. Njihova koleginica Dana Garsija odigrala je ulogu Marije u pomen pokojnom ocu. 
* Za glavnu žensku ulogu Dana se borila sa Anom Brendom, partnerkom Horhea Salinasa iz prethodne serije La que no podía amar koju je pobedila u foto finišu.
* Na kastingu za glavni muški lik pristupili su Horhe Salinas, Hose Ron i Pablo Montero. Nakon što je Hose ispao iz kombinacije, Salvador Mehija je odlučio da Salinasu dodeli ulogu protagoniste, a Pablu lik glavnog negativca.
* Glumačka ekipa *Divne ljubavi* posetila je grob tragično umrlog meksičkog pevača i glumca Pedra Infantea, kako bi odali počast njegovoj karijeri. Reč je o jednom od najpopularnijih ličnosti Latinske-Amerike sredinom 20. veka, čije su uloge obeležile zlatno doba meksičke kinematografije. Neki od njegovih hitova, publika će moći čuti tokom telenovele u izvođenju glavnih junaka.
* Iako se šuškalo da naslovnu numeru telenovele treba otpevati Lusero otpevao ju je Visente Fernandez.
* Zanimljivo je to da je lik Santosa u telenoveli preživeo avionsku nesreću, a da je u stvarnom životu usled nje poginuo Pedro Infante. Život i karijera poznatog Meksikanca prekinulo je rušenje aviona, kojim je pilotirao. 
* Na snimanju rođendane su proslavili Pablo Montero (41), Karla Alvares (40), Anhelika Marija (68) i Latin Lover (45).